《送刘方平》
唐代·李颀

绮纨游上国，多作少年行。二十二词赋，惟君著美名。

童颜且白皙，佩德如瑶琼。荀氏风流盛，胡家公子清。

有才不偶谁之过，肯即藏锋事高卧。洛阳草色犹自春，

游子东归喜拜亲。漳水桥头值鸣雁，朝歌县北少行人。

别离斗酒心相许，落日青郊半微雨。请君骑马望西陵，

为我殷勤吊魏武。

作者简介：李颀(690-751)，汉族，东川（今四川三台）人（有争议），唐代诗人。少年时曾寓居河南登封。开元十三年进士，做过新乡县尉的小官，诗以写边塞题材为主，风格豪放，慷慨悲凉，七言歌行尤具特色。